《和陶形赠影》
宋代·吴芾

吁嗟汝依我，自有此身时。
跬步不相舍，皆随我所之。
使汝动必正，端本皆在兹。
念我已衰老，自知死有期。
行且与汝别，此心宁不思。
但我不畏死，亦耻涕涟洏。
且把一樽酒，话别汝莫疑。
渊明甫中寿，已作挽歌辞。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。